als_Latn dik_Latn sag_Latn
Shkencëtarët gjermanë kanë shpikur një pajisje projektuar për të parandaluar automobilistët t’i zërë gjumi në timon, gjë e cila mund të shpëtojë 300,000 jetë njerëzish në vit në të gjithë botën.
Sistemi i testuar në Institutin Fraunhofer të Teknologjisë për Median Dixhitale përfshin kamera të vogla që monitorojnë lëvizjet e syrit, që lëshon alarmin kur shikohet se drejtuesit po dremiten.
Kamerat janë të instaluara për të ndjekur vijën e pamjes edhe kur koka e drejtuesit lëviz majtas, ose djathtas.
Ndjekësi i Syrit monitoron sytë e drejtuesit dhe sistemi aktivizon një alarm, nëse përcakton se drejtuesin po e zë gjumi.
Duke përdorur gjer në gjashtë kamera të fiksuara në panelin e aparaturave me lente 3-4 milimetra, sistemi përpunon deri në 200 imazhe në sekondë për të kapur fjetjen duke shfrytëzuar parametra të tilla si vija e pamjes dhe e pozicionit të kapakut të syrit, pavarësisht pozicionit të kokës së drejtuesit.
Profesori Peter Husar i Institutit tha: ‘Ne kemi zhvilluar një sistem modular me pjesët e tij elektronike dhe programeve në bord, në mënyrë që linja e pamjes të kalojë direkt në kamera.
‘Menjëherë sistemi dallon kur sytë e drejtuesit janë të lodhur, ose kur ai mbyll sytë për një moment.’
Sistemi quhet “Ndjekësi i Syrit” dhe mund të dalë në treg në fund të vitit. Alarmi mund të jetë ose në formën e dritave, ose në atë të një zileje apo sirene, madje edhe si një dridhës në timon.
Një interes i madh për sistemin është treguar nga kompani të mëdha transporti, drejtuesit e të cilave, veçanërisht në vendet e botës së tretë, kanë tendencën të lodhen shumë në timon.
(Herë të lexuara: 201)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn